«Vinn i VG»: Slik kan du vinne en splitter ny bil
For å gjøre det ekstra spennende har vi viet en full sending der bilvinneren kåres direkte på VGTV. Det vil også være mulig for seerne å delta i konkurranser og vinne reisegavekort i løpet av sendingen. – Vi ønsker å skape en positiv aktivitet for VGs lesere og kjøpere ved å gi noe tilbake. Dette er andre året med «Vinn i VG» og vi blir aldri lei av å ringe lesere for å fortelle dem at de har vunnet en reise. Òg ekstra hyggelig er det selvsagt å ringe dem som vinner bilene, sier sjef for avissalg i VG Audun Solberg. Siden oktober har den populære leserkonkurransen «Vinn i VG» vært et fast innslag i våre papiraviser. Én unik kode gjemmer seg i hver avis, og finner du den og sender en SMS til VG, så er du med i den daglige trekningen av reisegavekort fra Startour (verdi 5000 kr.). Hver gang du finner koden, samler du også lodd til den store biltrekningen som går direkte på VGTV lille nyttårsaften (30. januar). I år har vi hatt to bilkonkurranser gående, og én heldig vinner er allerede kåret. – Jeg har ikke vane for å vinne, så dette var utrolig overraskende. Jeg er av den gamle sorten, så jeg har kjøper fortsatt papiravisen, sier bilvinneren Helge Corneliussen.Over 55.000 VG-lesere var med i fjorårets konkurranse, og i år ønsker vi å gjøre ekstra stas på dem som deltar. I løpet av VGTVs lille nyttårsaftensending vil dagens kode i papirutgaven vises i sendingen, slik at alle seere har mulighet til å delta i biltrekningen: – Vi kommer også til å dele ut flere reiser i løpet av sendingen. For å være med i konkurransen om disse, kan man allerede nå begynne å merke bilder med #vinnivg på sosiale medier, så vil de beste bli vist frem i løpet av sendingen og vinnere kåret. Kreative bilder, reisebilder, vinterbilder, julebilder, feriebilder, ja kort sagt alle typer bilder kan delta. Dette blir moro, sier redaksjonssjef i VGTV Rolf Sønstelie. VANT BIL: – Jeg skjønte ikkeno’, før jeg plutselig hørte korpsmusikkI fjorårets konkurranse vant fire heldige vinnere hver sin Suzuki Swift eller S-Cross. I år har bilen blitt oppgradert til en Suzuki Vitara. Bilene kommer levert med firehjulstrekk og sportspakke, og verdien per bil er på 324.900 kroner – Det er ikke hver dag VG deler ut en bil, og da er det naturlig at vi bruker alle de kanalene vi har til å formidle begivenheten. Ideen om en egen TV-sending har vi hatt en stund, men det har av praktiske årsaker ikke latt seg gjennomføre før nå. Ingenting som er morsommere enn at også VGTVs seere får mulighet til å være med på moroa og få en hyggelig beskjed fra VG rett før nyttårsaften, sier Solberg For å delta i konkurransen, kjøper du avisen, finner koden og sender den inn på SMS 2424 til VG.
Lille nyttårsaften trekker vi ut heldige vinnere av både reisegavekort og én bil i en storslått sending på VGTV – slik kan du delta.